दस कहानियों के गीतों के साथ ही निकला एलबम तो मुझे जल्द ही मिल गया पर मुझे अचरज इस बात का हुआ कि फिल्म में इन बेहतरीन नज़्मों को किसलिए इस्तेमाल नहीं किया गया। शायद समय की कमी एक वज़ह रही हो। इस चिट्ठे पर इस एलबम की अपनी चार पसंदीदा नज़्मों में से तीन तो आपको सुना चुका हूँ। तो आइए करें कुछ बातें 'गुब्बारे' कहानी पर केंद्रित गुलज़ार की इस चौथी नज़्म के बारे में जिसे अपना स्वर दिया है नाना पाटेकर ने ।